text: Spænding til det sidste for de tre lokale hold i håndboldligaen 
  18 marts 2016 kl. 06.18
  Efter Sønderjyskes nederlag til Skanderborg torsdag aften er spændingen intakt og intens i sidste spillerunde for alle tre lokale hold i mændenes håndboldliga.
  Med et Skanderborgmål i allersidste sekund måtte Sønderjyske se sig slået med et enkelt mål 21 - 20.
   
  Dermed har de to hold samme pointtal med Sønderjyske bedst indbyrdes. Det hele er altså helt åbent med hensyn til at sikre sig den sidste slutspilsplads og der venter Sønderjyske  en meget svær udekamp mod Mors-Thy på onsdag, hvor en sejr sikrer SønderjyskE 8. pladsen og adgang til slutspillet.
   
  Med et nederlag skal sønderjyderne sætte deres lid til Ribe-Esbjerg som så skal vinde over Skanderborg. Ribe-Esbjerg har også noget at kæmpe for, da de er i hård konkurrence med HC Midtjylland om at undgå nedrykningsspillet.
   
  KIF Kolding København kæmper i toppen af ligaen for at bevare 2.-pladsen og dermed få point med over i slutspillet. KIF møder Team tvis Holstebro.
  Alle kampe i sidste runde spilles på onsdag klokken 19.30.
  